《婆饼焦》
宋代·邵定翁

婆饼焦，罪在妾，妾不能家家道缺。冬裘不完夏粮绝，愁得鬓成雪。

朝看婆鬓兮眼滴血，暮思婆鬓兮心刮铁。草枯东风吹不活，妾哀事姑无岁月。

行人误听贱妾言，谓鬓殊不然，婆鬓不复玄。偶焦一饼尚可煎，别煎好饼供婆餐。

饼焦自择饤下盘，留取来年补漏天。

作者简介：邵定翁，淳安（今属浙江）人。度宗咸淳中预乡荐。事见《宋诗纪事补遗》卷七七。今录诗十首。